জাহান্নাম
জাহান্নাম (আরবি: جهنم) বা দোজখ ইসলামের পরিভাষায় পরকালের আবাসস্থল যা এমন পাপীদের জন্য নির্দিষ্ট যারা আল্লাহ’র ক্ষমা লাভ করবে না। ইসলাম ধর্মে কুরআনে বর্ণিত জাহান্নামের অপর নামগুলো হল (অথবা নরকের নাম)): জাহীম ("জ্বলন্ত আগুন"), হুতামাহ ("চূর্ণবিচূর্ণকারী"), হাবিয়াহ ("অতল গহ্বর"), লাযা, সা’ঈর ("উজ্জ্বল অগ্নিকাণ্ড"), সাকার, আন-নার। ইসলামের রাসুল মুহাম্মাদ(ﷺ)-এর হাদিসে এবং পরবর্তী সময়ের ইসলামী পণ্ডিতদের লেখাতেও জাহান্নামের বর্ণনা উল্লেখ করা হয়েছে। জাহান্নাম শব্দটি শাব্দিকভাবে হিব্রু גיהנום গেহেন্নম-এর সাথে সম্পর্কিত)। কুরআন-এর বর্ণনা অনুযায়ী জাহান্নামের স্তর সাতটি এবং দরজাও সাতটি।